kk en uk kk kk kk kk uk kk kk ru kk kk kk kk kk kk kk ru kk kk kk kk ru kk ru uk ru kk hbs_cyr kk ru ru ru kk kk mk ru ru kk kk kk ru be kk kk en kk ru ru kk kk kk kk kk kk kk kk kk kk kk kk kk be kk kk kk kk ru en en kk kk kk kk kk en kk kk kk kk kk kk kk kk kk kk en kk kk kk kk kk kk kk kk en en kk kk kk kk kk kk kk kk kk kk kk kk kk kk kk kk kk kk uk kk en kk kk en kk kk kk en kk kk en en kk kk en en en en kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk en kk kk kk kk kk en en en kk kk kk kk kk kk kk kk kk kk kk kk kk kk kk kk kk kk kk ru kk kk kk kk kk kk kk kk uk en en en en en en kk en en en en en en en en en en en en en en kk kk kk ru en kk ru ru en kk ru ru en kk ru ru ru ru ru ru en ru ru en kk kk uk en kk kk kk kk kk kk kk kk kk kk kk kk kk kk kk kk kk ru ru uk hbs_cyr ru ru ru ru en en sv fr de de fr fr fr sv en fr en ja fr de fr es nb fr de en en sv de de fr en fr it fr en fr kk kk kk kk kk kk kk kk ru sv kk kk de
Берік Отбасы — мәңгілік ел — Республикалық білім порталы
СЕРТИФИКАТ. ҚҰРМЕТ ГРАМОТАСЫ. АЛҒЫС ХАТ
Автор: Bilimger · 29 марта, 2018
Мақсаты: Бала тәрбиесіндегі ата-ананың алатын орнының ерекше екендігін түсіндіру. Жанұядағы ата-ана және бала арасындағы қарым-қатынасты нығайту. Ата-анаға деген бала махаббатын ояту. Мектеп, ұстаз, ата-ана бірлігін нығайту. Отбасы мүшелері арасындағы бауырмалдық, қайырымдылық, достық қарым-қатынасты қалыптастыру, үлкенді сыйлауға, сыпайы, ілтипатты болуға тәрбиелеу.
Міндеті: Оқушылардың сөздік қорын молайту, логикалық ойлау қабілеттерін дамыту. Адамгершілікке тәрбиелеу.
Өткізу түрі: ашық тәрбие сағаты
Әдісі: Сұрақ — жауап, әңгімелеу, топпен жұмыс, ойындар.
Көрнекілігі:Мақал — мәтелдер, нақыл сөздер, суреттер.
Отбасында адам бойындағы  асыл  қасиеттер жарқырай көрініп, қалыптасады.Отанға деген ыстық сезім – жақындарына,  туған-туысқандарына деген  сүйіспеншіліктен басталады.
Сонау ерте  замандардан от халқымыз үшін қастерлі ұғым. От-жылулықтың, жарықтың мәнін  білдіреді. Ендеше, тілек шамын бір-біріне ұсыну  арқылы балалар өз отбасына деген тілектерін білдіреді.
Оқушыларды 2 жұпқа бөліп отырғызу.
Отбасын кімдер құрайды? ( Ата, апа, ана, әке, аға, қарындас, әпке, сіңілі, іні.)
Балдан тәтті не? ( бала)
Қара шаңырак иесі кім? ( кенже ұл)
Әкеден балаңа берілетін зат ( мұра)
Үйдегі алтын адам кім?  ( ана)
Бес дұшпанды атаңдар?  ( өсек, өтірік, мақтаншақ, еріншек,  бекер мал шашпақ)
Отбасының бүкіл міндеті кімдерге негізделген?( Ата — анасына)
Отбасының ұйтқысы кім? ( Ана)
Тәрбие мен білімнің ордасы ( мектеп)
18 жасқа толмаған адам ( бала)
Ұл мен қызды жасына қарай қалай атайды? ( қарындас, әпке, сіңілі, аға, іні)
«Үлкенге көмек» дегенді қалай түсінесіңдер? ( Үлкендердің заттарын көтеріп, айтқандарын істеу керек.)
Бес асылды атаңыз? (талап, еңбек, терең ой, қанағат, рақым)
Отбасының басшысы кім? ( Әке)
«Тіл өнері» мақал-мәтелдің жалғасын табу. Шарты: Қоржыннан алып, мақал-мәтелдердің жалғасын жылдам тауып, жауап беру.
Ананың көңілі балада,………………… Баланың көңілі далада.
Ата көрген оқ жонар, ……………………..Ана көрген тон пішер.
Өз үйім – ……………………….өлең төсегім.
Балапан ұяда не көрсе,…………………….Ұшқанда соны іледі.
Атаның баласы болма,……………………….. Халықтың баласы бол.
Жақсы ата – орман,…………………Жақсы бала қорған.
Әкең өлсе де,………………….. әкеңді көрген өлмесін.
Ата көрген оқ жонар,……………………. ана көрген тон пішер.
Ананың сүті – бал, …………………………..Баланың тілі – бал.
Балалы үй базар, …………………………….Баласыз үй қу мазар.
Ұяда не көрсең , ………………………………Ұшқанда соны ілерсің.
Ана алдында – құрмет………………..Ата алдында – қызмет.
Анаңа ауыр сөз айтпа,………………Атаңа ауыр жүк артпа.
Атаңа не қылсаң,…………….Алдыңа сол келер.
Ата – бәйтерек, …………………бала – жапырақ.
Әдепті бала арлы бала, ……………………әдепсіз бала сорлы бала.
«Құндылық құнын ұғындыру» суретпен жұмыс.
«Құндылық құнын ұғындыру».  Отбасы мүшелерінің суреттері беріледі. Суреттерді жабыстыру арқылы сөйлемдерді  толықтыру және ұғындыру.
Балалармен отбасындағы  күнделікті жиналатын орын туралы сұраймын.
-Балалар,отбасы мүшелері түгел жиналатын уақыт қай кезде және ол қайда?
«Дастархан басында». Отбасы мүшелерін дастархан басына жайғастырыңдар және не үшін олай отырғызғандарыңды дәлелдейсіңдер.
5.«Сәлем-сөздің анасы» нақыл сөздер сайысы. Гүл теруге шығайық!
(Әуен ойналып тұрады, арнайы дайындалған гүлдер алқабына бару). Барлық балалар орындарынан тұрып, гүл теруге шығады. Теріп алған гүлдерінің санына қарай нақыл сөздер айту.
Мұғалім: Отбасы – ол үлкен қуаныш, шаттық, мейірімділік, қамқорлық, сүйіспеншіліктің ортасы. Халықта «Ұяда не көрсең, ұшқанда соны ілесің» деген сөз бар. Бала отбасында жақсы тәрбиеленсе, өскенде әдепті, ақылды азамат болып шығады. Отбасы мүшелеріне қашанда көмектесу, қамқор болу, үлкендердің айтқандарын тыңдау, ұқыпты болу әр баланың қолынан келеді.
«Отбасы» туралы қандай тақпақтарың естеріңе түсті. Ана, әке туралы тақпақтар айтқызу.
Ана жанын ана болсаң ұғарсың.
Алдыңдағы ол бір биік құзар шың,
Балаң үшін биіктен де құларсың.
Ана мейірі күн көзімен пара-пар.
Тұла бойға қуат болып таралар.
Өміріме шуақ шашып әрқашан
Көп жасаңдар, ақ ниетті аналар!
Әке деген-биік шыңы адамның,
Әке деген- тірегі ғой ғаламның.
Әке деген-бойыңда аққан қаның да,
Шыққан тегің, ол негізің, жаның да.
Не десең де әке жолы бір бөлек,
Қайда жүрсең қолтығыңнан тұр демеп.
Нағыз әке ақылгөй де асқар жан,
Барлық ұрпақ әкелерден басталған.
Әжемнің саясында ержетіп мен,
Аялы ақ бесікке тербетілгем.
Әжемдей ақ ниетті абзал жанды
Таппаспын айналсам да жер бетінен.
Жүрегімде әжемнің әжімі бар,
Жүрегімде достардың әзілі бар,
Жүрегімде өмірдің қызығы бар,
Жүрегімде жанымның азығы бар.
Арайлап атады екен дала таңы.
Қымбат қой әжелердің алақаны.
Жанұяның тірегі әке болсын,
Шаңырақтың шуағы ана болсын,
Бар тілекті арнайтын балаңызға
Көңіліңіз ғажайып нұрға толсын.
Біздің тәрбие сағатымыздың мақсаты шағын мемлекетіміз «жанұяны» мықты мемлекетке айналдыру. Ол үшін мықты мемлекет – жанұямызға берік босаға, кең кереге, үлкен терезе, мықты шаңырақ керек.
Кірпіштерге жазылған сөздермен біздер өзіміздің Үйімізді қалайық. Біздер балалар барлығымызда өз өміріміздің құрлысшысымыз. Біздің үйіміздің фундаменті неден тұрады екен?
1. Үй дегенді қалай түсінесің?
2. Үйдің жылуы, ата – ананың аялы алақаны дегенді қалай түсінесің?
3. Бақытты отбасы дегенді қалай түсінесіздер?
Біздің алдымызда үй салатын мынандай кірпіштер жатыр:
14. ата – ананың балаға деген махаббаты
Осы кірпіштердің көмегімен біздер өз үйлерімізді тұрайық. (Балалар үй тұрғызуға кіріседі)
Балаға теріс әсер етеді.
• Үлкендердің аузына келген сөздеріне айтуы
• Балалардың көзінше басқа біреуді сөгуі
• Басқалардың сыртынан өсек айту
Рефлексия. Отбасы дегеніміз не?  Оқушылар  оз  ойларын  жазады?
Сонымен балалар біз бүгін сендермен бірге үлкен тақырып аясында ой бөлістік. Ата-анамызды ардақтап, құрметтеп, сыйлау біздің басты міндетіміз.
Отбасы – бұл қоғамның негізі. Баланың да болашақта жақсы азамат болып өсуі, тәрбиелі болу отбасына берілген тәрбиеге байланысты болмақ.
4 санын қосу және азайту
Автор: Bilimger · Published 9 декабря, 2016
1,2,3,4,5 сандар туралы өткенді пысықтау. Кеше ,бүгін, ертең
Автор: Bilimger · Published 19 сентября, 2017
Автор: Bilimger · Published 6 января, 2018
Добавить комментарий Отменить ответ
Ваш адрес email не будет опубликован. Обязательные поля помечены *
Сохранить моё имя, email и адрес сайта в этом браузере для последующих моих комментариев.
Следующая публикация Бала құқығы – асыл қазына
Предыдущая публикация Сұйылтылған қышқылдардың карбонаттармен әрекеттесуі
Жыры көп, жолы жоқ самокаттар
Қор нарығында доллар бағасы арзандады
ЖЫЛУЭНЕРГЕТИКАНЫҢ МІНДЕТТЕРІ МЕН МӘСЕЛЕЛЕРІ
Дін — ұлттық тәрбие көзі
«Үлгілі отбасы – мәңгілік елдің тірегі»
Аманат арқалаған «фашист» немесе Қараторғай әні
Жыры көп, жолы жоқ самокаттар
Қор нарығында доллар бағасы арзандады
ЖЫЛУЭНЕРГЕТИКАНЫҢ МІНДЕТТЕРІ МЕН МӘСЕЛЕЛЕРІ
Тел:          +7 707 817 74 58
Сайт материалдарын басқа сайттарға немесе жобаларға, коммерциялық жобаларға сайт әкімшілігінің рұқсатынсыз пайдалануға тыйым салынады.
РЕСПУБЛИКАЛЫҚ БІЛІМ ПОРТАЛЫ © 2022. БАРЛЫҚ ҚҰҚЫҚТАР ҚОРҒАЛҒАН.